Saksikan Sebuah Lagi Filem Sukan Tempatan, “Suatu Ketika” 12 September Ini.
Bagi yang meminati filem-filem bertemakan sukan, jangan lupa saksikan sebuah lagi  filem tempatan berjudul Suatu Ketika pada 12 September ini. Filem arahan Prakash Murugiah ini akan mengisahkan tentang impian seorang kanak-kanak berusia 12 tahun yang mempunyai masalah kesihatan. Dia sedaya upaya untuk menubuhkan sebuah pasukan bola sepak bersama seorang tukang kebun untuk bersaing dengan sebuah pasukan bola sepak dari sekolah berprestij British, St James, untuk layak ke perlawanan “JG Davidson Cup”. Suatu Ketika dibintangi pelakon terkenal iaitu Namron, Pekin Ibrahim dan beberapa pelakon lain. GSC Movies akan mengedarkan filem ini diseluruh pawagam tanah air. Anda boleh saksikan trailer filem dibawah.